แห่ขอกู้เพียบตรวจบัญชีดำ 1.5ล้านราย
ธนาคารแห่ตรวจประวัติการเงินลูกค้าเดือนละ 1.5 ล้านราย ธนาคารต่างชาติ ไมโครไฟแนนซ์ เช่าซื้อ จ่อคิวสมัคร
19 ส.ค. 2554

ธนาคารแห่ตรวจประวัติการเงินลูกค้าเดือนละ 1.5 ล้านราย ธนาคารต่างชาติ ไมโครไฟแนนซ์ เช่าซื้อ จ่อคิวสมัคร
นายสุรพล โอภาสเสถียร ผู้จัดการใหญ่ บริษัท ข้อมูลเครดิตแห่งชาติ เปิดเผยว่า ในช่วงครึ่งปีแรกมีสมาชิกเข้ามาดูข้อมูลประวัติทางการเงิน 9 ล้านราย เฉลี่ยเดือนละ 1.5 ล้านราย ถือว่ามากกว่าปีก่อนที่มีอัตราการเข้ามาตรวจสอบประวัติทางการเงินเฉลี่ยเดือนละ 1.3 ล้านราย 
ทั้งนี้ คาดว่าทั้งปีจะมีการเข้ามาดูข้อมูล 1717.5 ล้านราย เพิ่มจากปีก่อนที่อยู่ 16.1 ล้านราย หรือเพิ่มขึ้น 10% จากสมาชิก 75 ล้านราย คิดเป็นจำนวนบัญชี 62.5 ล้านบัญชี
“สมาชิกที่เข้ามาดูข้อมูลประวัติทางการเงินในเครดิตบูโร มีทั้งการดูข้อมูลลูกค้าเก่าและลูกค้าใหม่ เพื่อประกอบการพิจารณสินเชื่อใหม่ สะท้อนให้เห็นว่าสถาบันการเงินมีการปล่อยสินเชื่อมากขึ้น และหลายแห่งปรับเป้าหมายสินเชื่อจาก 78% เป็น 10% และการเข้ามาดูข้อมูล 1.5 ล้านราย ก็ไม่ใช่ว่าจะปล่อยสินเชื่อให้ทั้งหมด” นายสุรพล กล่าว 
นอกจากนี้ มีผู้ประกอบการสถาบันการเงินสนใจจะเข้ามาเป็นสมาชิกเครดิตบูโรเพิ่มอีก 10 ราย ทั้งกลุ่มธนาคารพาณิชย์ต่างประเทศที่มีนโยบายจะขยายการทำธุรกิจรายย่อย ธุรกิจเช่าซื้อรถยนต์และจักรยานยนต์ และกลุ่มเช่าซื้อเครื่องจักรกลการเกษตร ที่แตกไลน์การให้สินเชื่อไม่มีหลักทรัพย์ค้ำประกัน กลุ่มธุรกิจไมโครไฟแนนซ์อีกหลายแห่ง